**Кеңес тақырыбы: «Заттық-дамытушы ортаны құру»**

Дана халқымыз «Ел болам десең – бесігіңді түзе» дейді. Демек, балалардың ес біліп, оңы мен солын ажырата білген кездерін, яғни мектеп жасына дейінгі кезеңдерін қалт жіберіп алмауымыз керек. Себебі, еліміздің жарқын болашағы – сапалы білім мен саналы тәрбие алған ұрпақ. Олай болса, қоғам талабына сай заманауи тұрғыдан дамыған ұрпақ қалыптастыру мына біздердің басты мақсатымыз.

Ал, балаларға тәрбие мен оқытуда үлгілік оқу бағдарламасының мазмұнын, соның ішінде мектепке дейінгі ұйымның жұмыс бағытын ескере отырып, балаларды қазақ халқының ұлттық құндылықтарына, отбасылық құндылықтарға, патриоттық сезімге, Отанға деген сүйіспеншілікке, мәдени-әлеуметттік нормаларға баулу, қауіпсіз мінезқұлық қағидаларын қалыптастыру бойынша міндеттерді іске асыру үшін күні бойы педагогтің ойын түріндегі түрлі балалар әрекеті (ойын, қимыл, танымдық, шығармашылық, зерттеу, еңбек, дербес) арқылы ұйымдастыратын іс-әрекеттерді жүзеге асыру болып табылады.  
ойлану - ең ізгі жол; еліктеу – ең жеңіл жол, тәжірибе жолы – ең ауыр жол.

Міне, дәл осы жолдармен қазір біз жүріп келе жатқандаймыз. Ұжыммен біраз ойландық, толғандық. Ойға түйгенімізді жан-жақты талқыға салдық. Көрген-білгендерімізге қарап, нәтижелі, ұтымды жұмыс істедік.

Ал, енді оқу жылының бірінші жартысынан бастап, тәжірибе жолынан өтуді жөн көрдік. Мұндағы қолға алған жұмысымыз балалардызаттық-кеңістіктік дамытушы орта құру. Бұл баланың психикалық әл-ауқатының қауіпсіздігіне, оны дамыту мақсаттарына сәйкес кеңістікті ұйымдастыру және баланың өз бетінше үйрену қабілетін дамытуға оң ықпал ететін жабдықтар мен басқа да заттарды пайдалану. Дамытушы орта балаға өз қабілеттерін пайдалануға, қызығушылықтары мен мүмкіндіктеріне сүйене отырып, өзін қызықтыратын ойын материалдарымен ойнауға мүмкіндік бере отырып, сапалы білім мен саналы тәрбие беру.

Заттық-кеңістіктік дамытушы ортаға қойылатын жалпы талаптар:

- қауіпсіз;

- қолжетімді;

- әртүрлі;

- мазмұнды;

- көп атқарымды;

- өзгермелі;

- тартымды.

Ортада дамытушы модульдер, күрделі пазлдар, құрастырылатын ойыншықтар, алғашқы математикалық ұғымдарды игеруге ықпал ететін әртүрлі материалдар, баспа әріптері, сөздер, кестелер, үлкен шрифті бар кітаптар, боямақтар, сандары бар оқулықтар, сандары мен әріптері бар үстел үсті ойындары, ребустар, оқу құралдар,балалар журналдары, альбомдар, суреттер мен карточкалар. Сонымен қатар,ыңғайлы материалдардың болуы маңызды. Олар ойын барысында балалардың әртүрлі креативті идеяларын іске асыруда, шығармашылық шешім қабылдауында қолданылатын болады.

Сондай-ақ, балаларға ойын барысында бастама танытуға, өз қызығушылықтарына сәйкес әрекеттерді таңдауға мүмкіндік беру үшін педагогтерге дамытушы ортаны жеткілікті және әртүрлі материалдармен байыту болып табылады.

Қазіргі таңда балалардың түрлі әрекеттерін ұйымдастыруда баланың ынтасын, пікірін және тілегін ескере отырып, ойын түрінде, барлық балалармен бір уақытта ғана емес, сонымен қатар шағын топтармен өткізу, балалар әрекетінің бірнеше түрі қатар ұйымдастырылған жағдайда балаларға аталған әрекеттердің бір түрінен өзін қызықтыратын басқа екінші әрекетке ауысуға рұқсат ету, қызығып орындап отырған баланы басқа балалармен бірге еріксіз келесі әрекетке көшірмеу ұсынылады. Әрбір балалар әрекетін ұйымдастыру үшін жайлы заттық дамытушы ортаны (орталықтарға бөлу және оның балаларға қолжетімді болуын қарастыру, оның мүмкіндіктерін барынша қолдану) құру.

Осы айтылып отырған заттық-дамытушы орталарда жұмыстарымыз оң нәтижелерге қол жеткізгеніміз бар.

Абай атамызша айтсақ, «Ұстаздық еткен жалықпас, үйретуден балаға». Ерінбейік, ізденейік, үйретейік. Сапалы білім мен саналы тәрбие берейік.

Ұлт тірегі – білімді ұрпақ қолында,

Ізденіңдер, білім алу жолында.

Еліңді сүй, жеріңіді сүй құрметте

Жас қырандар алау оттай жалында. Ия, жас ұрпақ саналы, тәрбиелі, білімді болғай. Себебі, білімді жас ұрпақ – жарқын болашақ кепілі.

Осылардың дәлелі ретінде сіздер қазіргі таңда, Стандарт талаптарына сәйкес әзірленген Үлгілік оқу жоспарларында балалардың жас ерекшеліктеріне сәйкес кіріктірілген ұйымдастырылған іс-әрекеттерді көріп тамашалайсыздар.

«Ақмола облысы білім басқармасының Целиноград ауданы бойынша білім бөлімінің жанындағы Ақмол ауылының «Жұлдыз» балабақшасы МКҚК әдіскері: Нысанова Парида Батырхановна